**5.5.2020.**

Dragi učenici!

Danas ćemo vježbati i ponavljati…

**HRVATSKI JEZIK – Veliko slovo (vježba)**

Prisjetite se pravopisnih pravila o pisanju imena naseljenih mjesta, ulica i trgova. Zatim sljedeći tekst prepišite u pisanke pazeći na pisanje velikog početnog slova.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 5. 5. 2020.

Veliko slovo

(vježba)

ANA JE JUTROS DOPUTOVALA BRODOM IZ SPLITA. U LUCI SU JE DOČEKALI TATA MARKO I SESTRA IVANA. S NJIMA JE BIO I PSIĆ FLOKI. AUTOM SU PROŠLI ADAMIĆEVOM ULICOM I ULICOM KRALJA TOMISLAVA. ANA I IVANA STANUJU U ULICI BRAĆE BAČIĆ. SUTRA ĆE S RODITELJIMA IĆI NA IZLET U NOVI VINODOLSKI.

NA TRGU IVANA MAŽURANIĆA DOČEKAT ĆE IH BAKA MARIJA I DJED JOSIP.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MATEMATIKA – Dijeljenje brojem 6 (vježbanje)**

 Riješite zadatke u **radnoj bilježnici na str. 89./zad. 3.,4.,5.** (u 5. zadatku koristite se zagradama) **i na str. 90./zad. 7.,8.,9. i 10.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LIKOVNA KULTURA – Volumen i masa u prostoru – Građevine i tijela u prostoru**

**Potreban pribor**: kutija (veća ili manja; može od lijekova, riže, pašte, cipela, sirupa …), kolaž papir ili bijeli papir, flomasteri, plastelin, škare, ljepilo

Vaš zadatak je od kutije **izraditi primorsku kuću**. Cijelu kuću oblijepite bijelim papirom. Prozore i vrata možete nacrtati flomasterom ili zalijepiti plohe od kolaž papira. Kamen od kojeg je primorska kuća građena možete nacrtati flomasterom. Tko želi, može napraviti i dvorište ispred kuće. Tko ima kući plastelin, može ga iskoristiti za npr. drveće ispred kuće.

 **Za likovni zadatak imate vremena do ponedjeljka (11. 5.).**

Evo nekoliko primorskih kuća za primjer!

  

Kao i uvijek veselim se vašim radovima. Želim vam puno uspjeha u radu!

Puno vas pozdravlja vaša učiteljica Mirjana!